b'\n_START_ARTICLE_\nMokslin\xc4\x97 archeologijos komisija\n_START_PARAGRAPH_\nMokslin\xc4\x97 archeologijos komisija, Mokslin\xc4\x97 archeologin\xc4\x97 komisija\xc2\xa0\xe2\x80\x93 Lietuvos ekspertin\xc4\x97 ir patariamoji archeologijos paveldo apsaugos institucija prie Kult\xc5\xabros paveldo departamento.\n_START_SECTION_\nKomisija\n_START_PARAGRAPH_\nVeikia nuo 1997\xc2\xa0m. Komisij\xc4\x85 sudaro 9 asmenys: 7 renkami, mokslinius laipsnius turintys ir archeologijos srityje dirbantys mokslininkai archeologai ir 2 skiriami, paminkl\xc5\xb3 apsaugos specialistai. Komisijos darb\xc4\x85 organizuoja kasmet renkamas pirmininkas.\n_START_SECTION_\nVeikla\n_START_PARAGRAPH_\nPagrindin\xc4\x97s darbo kryptys: tvirtina tiriam\xc5\xb3 archeologijos viet\xc5\xb3 s\xc4\x85ra\xc5\xa1us, atlieka parengt\xc5\xb3 archeologijos tyrim\xc5\xb3 program\xc5\xb3 ekspertizes ir tvirtina \xc5\xa1i\xc5\xb3 tyrim\xc5\xb3 programas, i\xc5\xa1duoda leidimus atlikti archeologinius tyrimus, skiria ekspertus archeologijos ataskaitoms vertinti, svarsto archeologijos tyrim\xc5\xb3 ataskaitas, sprend\xc5\xbeia d\xc4\x97l archeologini\xc5\xb3 tyrim\xc5\xb3 kilusius gin\xc4\x8dus, teikia si\xc5\xablymus d\xc4\x97l archeologijos paveldo apsaugos tvarkos pakeitimo arba papildymo. 1997\xe2\x80\x932008\xc2\xa0m. A patvirtino apie 3000 tyrim\xc5\xb3 program\xc5\xb3, i\xc5\xa1dav\xc4\x97 tiek pat archeologijos tyrim\xc5\xb3 leidim\xc5\xb3, apsvarst\xc4\x97 ir pri\xc4\x97m\xc4\x97 apie 2500 archeologijos tyrim\xc5\xb3 ataskait\xc5\xb3, pateik\xc4\x97 \xc4\xafvairi\xc5\xb3 si\xc5\xablym\xc5\xb3 archeologijos paveldo apsaugai ir propagavimui gerinti.'